فہرست وزرائے اعظم پاکستان

وزیراعظم پاکستان ہک مقبول منتخب سیاست دان ہن جیہڑے حکومت پاکستان دے چیف ایگزیکٹو ہنArticle 153(2a)-153(2c)  in Chapter 3: Special Provisions, Part V: Relations between Federation and Provinces in the Constitution of Pakistan.۔ وزیراعظم کوں اپݨی مقرر کردہ وفاقی کابینہ دے ذریعے انتظامیہ چݪاوݨ، مشترکہ مفادات کونسل دے ذریعے قوم تے اوندے عوام دے مفادات دے تحفظ کوں یقینی بݨاوݨ کیتے قومی پالیسیاں مرتب کرݨ دے نال نال ملک گیر جنرل بلانے دا فیصلہ کرݨ دی ذمہ داری سونپی ویندی ہے۔

1947ء دے بعد توں، پاکستان وچ اٹھارہ وزرائے اعظم ریہہ چکے ہن، مقرر کردہ نگران وزرائے اعظم دے علاوہ جنہاں کوں صرف انتخابی عمل دے مکمل تھیوݨ تائیں نظام دی نگرانی دا حکم ݙتا ڳیا ہئی۔ پاکستان دے پارلیمانی نظام وچ، وزیراعظم کوں صدر دے ذریعے حلف ݙتا ویندے تے عام طور تے اوہ پارٹی یا اتحاد دا چیئرمین یا صدر ہوندے جیندے کولوں قومی اسمبلی وچ اکثریت ہوندی ہے۔

14/15 اگست 1947ء دی درمیانی رات کوں برطانوی ہندوستان دی تقسیم دے بعد، پاکستان نے برطانوی نظام دی پیروی کریندے ہوئے وزیراعظم دے سیکرٹریٹ وچ وزیراعظم دا عہدہ تشکیل ݙتا۔ پاکستان دے اوں ویلے دے گورنر جنرل محمد علی جناح نے قوم دے بانیاں توں مشورہ ڳھدا تے لیاقت علی خان کوں 15 اگست 1947ء کوں اپݨی انتظامیہ دے قیام تے قیادت کیتے مقرر کیتا۔ جنہاں کوں 1951ء وچ قتل کر ݙتا ڳیا۔چھی شخصیات 1951ء توں 1958ء تائیں وزیراعظم دے عہدے تے فائز ریہن تے انہاں دے بعد صدر پاکستان سکندر مرزا نے 1958ء وچ ایں عہدے کوں ختم کر ݙتا۔ ول یحییٰ خان نے 1971ء وچ نور الامین کوں ایں عہدے تے نامزد کیتا لیکن اوہ صرف 13 ݙینہہ ہی ایں کرسی تے ریہ سڳے۔ 1973 دے نویں قانون دے مطابق اینکوں ولا تخلیق کیتا ڳیا تے ذوالفقار علی بھٹو ایں مسند تے فائز تھئے۔ انہاں کوں ضیاء الحق نے ایں حکومت توں باہر کیتا تے 1977ء وچ انہاں نے ایں عہدے کوں ختم کریندے ہوئیں خود چیف مارشل لا ایڈمنسٹریٹر دے عہدے تے ٻہہ ڳئے۔ ول 1985ء وچ انہاں نے محمد خان جونیجو کوں وزیراعظم منتخب کیتا لیکن انہاں کوں وی انہاں نے آئین دی آٹھویں ترمیم دے تحت 1988ء وچ ہٹا ݙتا۔

نواز شریف (1990 توں 93 تے 1997 توں 99)تے بینظیر (1988 توں 90 تے 1993 توں 96) ݙوہائیں 1988ء توں 1999ء دے درمیان وچ غیر مسلسل طور تے ݙو ݙو دفعہ ایں عہدے تے ریہے۔ آئین پاکستان وچ کیتی ڳئی 13ویں تے 14ویں ترمیم دے باعث نواز شریف تاریخ وچ پہلی واری سب توں طاقتور پاکستانی وزیراعظم بݨیے۔ پنڄ  سال تے چار مہینے  ایں عہدے تے ریہہ کے نواز شریف سب توں زیادہ عرصہ ایں عہدے تے ریہوݨ آلے شخصیت ہن۔ انہیں کوں 1998ء وچ پرویز مشرف دی فوجی بغاوت وچ حکومت توں کڈھ ݙتا ڳیا۔ نواز شریف کوں 5 جون 2013ء کوں تریجھی دفعہ غیر مسلسل طور تے ایں عہدے کیتے چݨا ڳیا تے پاکستانی تاریخ وچ اینجھاں پہلی وار ی تھیا ہے۔

مشرف دی بغاوت دی وجہ توں 2002 دے انتخابات دے بعد میر ظفر اللہ خان جمالی دے ایں عہدے تے آوݨ تائیں ایہ عہدہ خالی ریہا۔ پاکستان پیپلز پارٹی دے راجہ پرویز اشرف 25 جون 2012ء کوں اوں ویلے  وزیراعظم بݨیے جݙݨ پاکستانی سپریم کورٹ نے جون 2012ء کوں یوسف رضا گیلانی کوں توہین عدالت دے جرم وچ عہدے توں نااہل قرار ݙتا۔ پرویز اشرف دے بعد میر ہزار خان کھوسو نگران وزیراعظم ریہے۔ انتخابات دے بعد نواز شریف تریجھی وار ی پاکستان دے وزیراعظم بݨیے، جنہاں کوں 2017ء وچ عدالت دی طرفوں نااہل قرار ݙے ݙتا ڳیا۔ انہاں دے بعد مئی 2018ء تائیں شاہد خاقان عباسی وزیراعظم بݨیے۔ انہاں دے بعد نگران وزیراعظم ناصر الملک بݨیے تے 17 اگست 2018ء کوں عمران خان پاکستان دے وزیراعظم منتخب تھئے تے 10 اپریل 2022ء تائیں بطور وزیراعظم ریہے، انہاں دے بعد شہباز شریف نے 11 اپریل 2022ء کوں بطور وزیراعظم حلف ڳھدا۔

 کلید 
+کلید برائے فہرست وزرائے اعظمرنگمعنیپاکستان مسلم لیگعوامی مسلم لیگریپبلیکن پارٹیپاکستان پیپلز پارٹینیشنلز پیپلز پارٹیپاکستان مسلم لیگ (ن)پاکستان مسلم لیگ (ق)پاکستان تحریک انصافآزادعہدہ ختم/خالی

 وزرائے اعظم 
 نگران/قائم مقام